*A rendelet-tervezet elfogadásához*

*a Mötv. 50. §-a alapján.* ***minősített*** *többség szükséges,*

*az előterjesztés* ***nyilvános ülésen tárgyalható****!*

*82. számú előterjesztés*

Bátaszék Város Önkormányzata Képviselő-testületének 2016. április 27-én,

16,00 órakor megtartandó ülésére

*a helyi népszavazásról szóló rendelet megvitatása*

|  |
| --- |
| **Előterjesztő:** Skoda Ferenc jegyző    **Készítette:** Skoda Ferenc jegyző    **Törvényességi ellenőrzést végezte:** Takácsné Gehring Mária aljegyző  **Tárgyalja:**  PG Bizottság: 2016. 04. 26.  KOIS Bizottság: 2016. 04. 25.  SZ Bizottság: 2016. 04. 26. |

**Tisztelt Képviselő-testület!**

Az Országgyűlés a 2013. december 17-i ülésnapján fogadta el a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvényt, melynek nagyobb része az országgyűlési képviselők 2014. évi általános választása kitűzésének napján, kisebb része 2014. október 1-jén lépett hatályba, egyrészt hatályon kívül helyezve a népszavazási, népi kezdeményezésre vonatkozó korábbi jogszabályokat, másrészt megszüntetve a korábbi népi kezdeményezési eljárást.

Bátaszék Város Képviselő-testülete a jelenleg hatályos népszavazási rendeletét még 2001-ben alkotta meg, azóta egy ízben lett módosítva.

Az új népszavazási törvény az alábbiakra ad felhatalmazást az önkormányzatok számára:

1. a 92. §-a felhatalmazza a helyi önkormányzat képviselő-testületeit, hogy rendeletben határozzák meg a helyi népszavazás kezdeményezéséhez szükséges választópolgárok számát,
2. a 34. § (1) bekezdés c.) pontja szerint ez a szám nem lehet kevesebb a választópolgárok tíz százalékánál és nem lehet több a választópolgárok huszonöt százalékánál. A legutóbbi helyhatósági választásokon a választásra jogosult választópolgárok száma 5.522 fő volt városunkban, így a tervezetben javasolt 1.000 fő e két határ között van bőven, még hosszú távon is.

A fentiekre figyelemmel az alábbi igen egyszerű rendelet-tervezet elfogadását javasoljuk:

*BÁTASZÉK Város Önkormányzata Képviselő-testületének*

/2015.( ) önkormányzati rendelet-tervezete

**a helyi népszavazásról [[1]](#footnote-1)**

Bátaszék Város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói jogkörében, Magyarország Alaptörvénye 32. cikk (1) bekezdés a.) és f.) pontjában meghatározott feladatkörében és Magyarország helyi önkormányzatairól szóló 2011. évi CLXXXIX. törvény 42. § (1) bekezdésében kapott hatáskörében eljárva, a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ában kapott felhatalmazás alapján, a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdése alapján valamennyi bizottság véleményének kikérése után a következőket rendeli el:

**1. §** A helyi népszavazás kezdeményezésére, a teljes népszavazási eljárás lefolytatására a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvényben foglaltak az irányadóak.

**2. §** A képviselő-testület helyi népszavazást köteles elrendelni, ha azt a település legalább 1.000, azaz egyezer fő választópolgára kezdeményezte,

**3. §** A helyi népszavazás lebonyolítása esetén a választási szervek és a hozzájuk beosztott helyi választási iroda vezetője és tagjai - az esetleges pártdelegáltak kivételével - díjazásban részesülnek. Ennek mértékéről a polgármester javaslatára a képviselő-testület dönt.

**4. § (1)** E rendelet *2015. május 2-án* lép hatályba, rendelkezését a hatálybalépését követően kezdeményezett népszavazásokra kell alkalmazni.

**(2)** E rendelet hatályba lépésével egyidejűleg a helyi népszavazásról és népi kezdeményezésről szóló 11/2001.(V.02.) ÖKR számú rendelet hatályát veszíti.

***B á t a s z é k* ,** 2015. április 27.

***dr. B o z s o l i k***  Róbert ***S k o d a*** Ferenc

polgármester  jegyző

A rendelet kihirdetve:

2016. április 29-én

Skoda Ferenc

jegyző

**HATÁSVIZSGÁLAT**

**a helyi népszavazásról szóló önkormányzati rendelet-tervezethez**

*A jogalkotásról szóló 2010. évi CXXX. törvény 17. §-a* alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most az alábbiak szerint tájékoztatom a képviselő-testületet.

**Társadalmi, gazdasági, költségvetési hatása:**

1. társadalmi hatása: jelentős, közvetlen, hiszen egyrészt a népszavazás a helyi önkormányzás gyakorlásának egyik módja, másrészt a helyi népszavazásnak jelentős szerepe van a helyi közügyek önálló intézésben.
2. gazdasági hatása: akkor jelentős, ha a népszavazással meghozott döntés a város gazdasági életére jelentősen kihat,
3. költségvetési hatása: szintén akkor jelentős, ha a népszavazással meghozott döntés a város költségvetésére kiadást eredményez, illetve maga a népszavazás lebonyolításával kapcsolatos kiadások is a városi költségvetést terheli.

**Környezeti és egészségügyi következmények:** nincs

**Adminisztratív terheket befolyásoló hatása:** a népszavazás lebonyolításával kapcsolatos adminisztratív munka.

**A jogszabály megalkotásának szükségessége:** *a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ában* foglaltak miatt szükséges a rendeletalkotás.

**A jogalkotás elmaradásának következményei:** elmaradása miatt a kormányhivatal törvényességi felhívással élhet.

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására csak akkor van szükség, ha sor kerül helyi népszavazás lebonyolítására.

**A rendelet-tervezetet véleményeztetési kötelezettség:** A tervezetet a képviselő-testület valamennyi bizottságának véleményeznie kell.

1. a rendeletet Bátaszék Város Képviselő-testülete a 2015. április 27-i ülésén alkotta meg [↑](#footnote-ref-1)